CELEX: 62018TN0252
Language: el
Date: 2018-04-22 00:00:00
Title: Υπόθεση T-252/18: Προσφυγή της 22ας Απριλίου 2018 — European Anglers Alliance κατά Συμβουλίου

201806220711970862018/C 240/552522018TC24020180709EL01ELINFO_JUDICIAL20180422484811Υπόθεση T-252/18: Προσφυγή της 22ας Απριλίου 2018 — European Anglers Alliance κατά Συμβουλίου
 ---documentbreak--- C2402018EL4810120180422EL0055481481Προσφυγή της 22ας Απριλίου 2018 — European Anglers Alliance κατά Συμβουλίου
   (Υπόθεση T-252/18)2018/C 240/55Γλώσσα διαδικασίας: η γαλλική
      Διάδικοι
   
   
      Προσφεύγουσα: European Anglers Alliance (Offenbach am Main, Γερμανία) (εκπρόσωπος: L.-B. Buchman, δικηγόρος)
   
      Καθού: Συμβούλιο της Ευρωπαϊκής Ένωσης
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
            —
         
         
            να αναγνωριστεί στην European Anglers Alliance έννομο συμφέρον·
         
      
            —
         
         
            να ακυρώσει τις διατάξεις του άρθρου 9, παράγραφος 4, και 9, παράγραφος 5, του κανονισμού (EE) 2018/120 του Συμβουλίου, της 23ης Ιανουαρίου 2018, σχετικά με τον καθορισμό για το 2018, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ενωσιακά ύδατα, και για τα ενωσιακά αλιευτικά σκάφη, σε ορισμένα μη ενωσιακά ύδατα, καθώς και για την τροποποίηση του κανονισμού (ΕΕ) 2017/127 (ΕΕ 2018, L 27, σ. 1), στον βαθμό που:
            
                     —
                  
                  
                     εισάγουν αδικαιολόγητη διάκριση μεταξύ πολιτών της Ευρωπαϊκής Ένωσης από πλευράς του επιδιωκόμενου με τις διατάξεις αυτές σκοπού και παραβιάζουν την αρχή της ισότητας·
                  
               
                     —
                  
                  
                     το Συμβούλιο της Ευρωπαϊκής Ένωσης, μη στηριζόμενο σε οποιοδήποτε αντικειμενικό δεδομένο σχετικά με τις συνέπειες της ερασιτεχνικής θαλάσσιας αλιείας επί των αποθεμάτων λαβρακιού, υπερέβη το περιθώριό του εκτιμήσεως·
                  
               
                     —
                  
                  
                     παραβιάζουν την αρχή της αναλογικότητας και δεν συμμορφώνονται με το άρθρο 17 της κοινής αλιευτικής πολιτικής καθότι δεν ελήφθη προδήλως υπόψη η κοινωνιολογική και οικονομική σημασία της ερασιτεχνικής θαλάσσιας αλιείας.
                  
               
      
      Λόγοι ακυρώσεως και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει τρεις λόγους.
   
            1.
         
         
            Με τον πρώτο λόγο προβάλλεται παραβίαση της αρχής της ίσης μεταχειρίσεως, στον βαθμό που οι προσβαλλόμενες διατάξεις του κανονισμού (ΕΕ) 2018/120 εισάγουν μεταξύ των ευρωπαίων πολιτών αδικαιολόγητη διάκριση από πλευράς του επιδιωκόμενου σκοπού, καθώς και μεταξύ των ερασιτεχνών αλιέων και της βιομηχανικής αλιείας.
         
      
            2.
         
         
            Με τον δεύτερο λόγο προβάλλεται υπέρβαση, από το Συμβούλιο, του περιθωρίου του εκτιμήσεως.
         
      
            3.
         
         
            Με τον τρίτο λόγο προβάλλεται παραβίαση της αρχής της αναλογικότητας.